CELEX: C2007/183/41
Language: fi
Date: 2007-08-04 00:00:00
Title: Asia C-266/07: Kanne 5.6.2007 — Euroopan yhteisöjen komissio v. Portugalin tasavalta

4.8.2007   
            
            
               FI
            
            
               Euroopan unionin virallinen lehti
            
            
               C 183/24
            
         Kanne 5.6.2007 — Euroopan yhteisöjen komissio v. Portugalin tasavalta
   (Asia C-266/07)
   (2007/C 183/41)
   Oikeudenkäyntikieli: portugali
   Asianosaiset
   
      Kantaja: Euroopan yhteisöjen komissio (asiamies (asiamiehet): A. Caeiros ja J.-B. Laignelot)
   
      Vastaaja: Portugalin tasavalta
   Vaatimukset
   
               —
            
            
               On todettava, ettei Portugalin tasavalta ole noudattanut jätteenpoltosta 4.12.2000 annetun direktiivin 2000/76/EY (1) 4 artiklan eikä, toissijaisesti, jätteistä 5.4.2006 annetun direktiivin 2006/12/EY (2) 9 artiklan mukaisia velvoitteitaan, koska se on sallinut sen, että sairaalajätteet poltetaan polttolaitoksissa, joilla ei ole tähän pätevää toimilupaa
            
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kun edellä mainitun direktiivin 2000/76/EY 3 artiklaa ja saman direktiivin 20 artiklan 2 kohtaa tulkitaan yhdessä, kyse on direktiivissä 2000/76/EY tarkoitetusta uudesta polttolaitoksesta, joten viimeksi mainittua sovelletaan Parque da Saúde em Lisboan polttolaitokseen. Polttolaitos saa aloittaa toimintansa vasta sen jälkeen, kun sille on myönnetty kyseisen direktiivin 4 artiklassa säädetyt edellytykset täyttävä toimilupa. Portugalin viranomaiset eivät noudattaneet tätä velvollisuutta.
   Quod non, jos kuitenkin katsottaisiin, että kyseistä polttolaitosta on pidettävä direktiivissä 2000/76/EY tarkoitettuna ”jo käytössä olevana polttolaitoksena” ja ettei tätä direktiiviä näin ollen sovellettaisi siihen, se toiminnalle on joka tapauksessa saatava direktiivin 2006/12/EY 9 artiklan 1 kohdassa tarkoitettu ennakkolupa.
   
      (1)  EYVL L 332, s. 91.
   
      (2)  EYVL L 114, s. 9.